**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2017,**

**ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 56/2012 Z. z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z., zákona č. 388/2013 Z. z., zákona č. 123/2015 Z. z., zákona č. 259/2015 Z. z., zákona č. 387/2015 Z. z., zákona č. 91/2016 Z. z. a zákona č. 462/2007 Z. z. sa mení a dopĺňa takto:

V § 1 ods. 1 písm. d) sa slová „doprave2) a v taxislužbe“ nahrádzajú slovami „doprave,2) v taxislužbe a za podmienok ustanovených týmto zákonom v zmluvnej nepravidelnej doprave“.

V § 1 ods. 2 sa na konci pripája táto veta: „Tento zákon sa nevzťahuje ani na zmluvnú nepravidelnú dopravu s výnimkou § 8 ods. 1, § 8 ods. 3 tretej vety, § 26 ods. 5, § 30a, § 48 ods. 1 písm. s) a § 49 ods. 2.“.

V § 4 ods. 2 písm. a) sa vypúšťajú slová „alebo v taxislužbe“.

V § 4 ods. 2 písm. c) sa vypúšťa.

Doterajšie písmená d) až m)sa označujú ako písmená c) až l).

V § 4 sa vypúšťa písmeno i).

Doterajšie písmená j) až l) sa označujú ako písmená i) až k).

§ 4 sa dopĺňa odsekom 8, ktorý znie:

„Povinnosť vydať prepravný poriadok a ďalšie ustanovenia tohto zákona súvisiace s prepravným poriadkom sa nevzťahujú na taxislužbu.“.

V § 6 ods. 1 sa slová „dopravy je“ nahrádzajú slovami „dopravy, okrem taxislužby, je“.

V § 6 ods. 5 sa slová „na každé vozidlo taxislužby v sume najmenej 1 000 eur“ nahrádzajú slovami „to sa nevzťahuje na podnik podnikajúci v taxislužbe.

V § 6 ods. 5 sa vypúšťa tretia veta.

V § 6 ods. 10 sa vypúšťa bodkočiarka a slová „to neplatí pre taxislužbu“.

V § 6 odsek 13 znie:

„(13) Požiadavky na odbornú spôsobilosť podľa tohto zákona sa nevzťahujú na vykonávanie taxislužby.“.

V § 6 sa vypúšťajú odseky 14 až 16.

Doterajšie odseky 17 a 18 sa označujú ako odseky 14 a 15.

V § 6 ods. 14 na vypúšťajú slová „a žiadosť o vydanie osvedčenia o odbornej spôsobilosti na vykonávanie taxislužby podľa odseku 15“.

V § 6 ods. 15 na vypúšťajú slová „a vzor žiadosti o vydanie osvedčenia o odbornej spôsobilosti na vykonávanie taxislužby“.

V § 8 ods. 1 sa slová „dopravu alebo ako taxislužbu“ nahrádzajú slovami „dopravu, ako taxislužbu alebo ako zmluvnú nepravidelnú dopravu“.

V § 8 ods. 3 sa na konci pripájajú tieto slová: „alebo prevádzkovaním zmluvnej nepravidelnej prepravy osôb podľa § 30a“.

V § 26 ods. 3 sa slovo „alebo“ nahrádza čiarkou a na konci sa pripájajú tieto slová: „alebo iným spôsobom“.

V § 26 ods. 4 písm. b) sa slová „linky alebo“ nahrádzajú slovom „linky,“.

V § 26 ods. 4 písm. c) sa na konci dopĺňa slovo „alebo“.

V § 26 sa odsek 4 dopĺňa písmenom d), ktoré znie:

„d) iným spôsobom“.

V § 26 odsek 5 znie:

„(5) Označenie „TAXI“ majú výhradné právo používať len vozidlá, ktoré splnia podmienky koncesie; používanie toho označenia inými vozidlami ako vozidlami taxislužby sa zakazuje.“.

§ 27 vrátane nadpisu znie:

„**§ 27**

**Koncesia**

(1) Prevádzkovať taxislužbu môže len držiteľ koncesie podľa tohto zákona.

(2) Koncesia oprávňuje dopravcu ponúkať dopravné služby a uzatvárať zmluvy o preprave osôb

na území Slovenskej republiky alebo

mimo územia Slovenskej republiky, ak je východiskový bod v Slovenskej republike a cieľové miesto v cudzine.

(3) Udeliť koncesiu možno žiadateľovi, ktorý

a) má najmenej jedno vlastné alebo prenajaté vozidlo, ktoré spĺňa požiadavky na vozidlo taxislužby podľa § 30,

b) je bezúhonný podľa § 6 ods. 3 a 4,

(4) Koncesiu nemožno udeliť žiadateľovi, ktorému bol súdom uložený trest zákazu činnosti viesť motorové vozidlo alebo sankcia zákazu činnosti viesť motorové vozidlo v priestupkovom konaní, dokiaľ zákaz trvá.

(5) Koncesia sa udeľuje na dobu neurčitú.

(6) Koncesia je trvalo neprenosná na iného. Ak dôjde k prevodu podniku držiteľa koncesie na iného, dopravný správny orgán odníme koncesiu doterajšiemu držiteľovi. Nadobúdateľ podniku sa môže stať prevádzkovateľom taxislužby, ak mu dopravný správny orgán udelí koncesiu.

(7) Na dočasné, najviac šesťmesačné prenechanie prevádzkovania taxislužby inému prevádzkovateľovi taxislužby sa vyžaduje rozhodnutie dopravného správneho orgánu o dočasnej zmene koncesie, a to na žiadosť držiteľa koncesie z dôvodu vážnej prekážky prevádzkovania taxislužby, alebo ak sa tým zabezpečí dodržanie podmienok prevádzkovania taxislužby podľa koncesie. So zmenou koncesie musí súhlasiť dočasný prevádzkovateľ taxislužby.

(8) Platnosť koncesie zaniká odňatím.

(9) Ak držiteľom koncesie je fyzická osoba, platnosť koncesie zaniká aj dňom smrti jej držiteľa. V prevádzkovaní taxislužby môže až do skončenia dedičského konania o podnik zomrelého držiteľa koncesie pokračovať jeho dedič, pozostalý manžel alebo iná osoba, ak spĺňa požiadavku bezúhonnosti podľa § 6 ods. 3. Pokračovanie v prevádzkovaní taxislužby musí ohlásiť dopravnému správnemu orgánu do troch pracovných dní odo dňa začatia pokračovania v prevádzkovaní taxislužby a priložiť výpis z registra trestov nie starší ako tri mesiace. Dopravný správny orgán do 15 dní odo dňa doručenia ohlásenia oznámi, že nemá námietky proti pokračovaniu prevádzkovania taxislužby, alebo zakáže pokračovať v prevádzkovaní taxislužby z dôvodu, že nie sú splnené požiadavky na prevádzkovanie taxislužby.

(10) Dopravný správny orgán odníme koncesiu, ak jej držiteľ

a) prestal spĺňať požiadavky podľa tohto zákona,

b) nie je ďalej schopný vykonávať činnosť dopravcu z podnikateľských, technických alebo personálnych dôvodov a ak ide o fyzickú osobu, aj zo zdravotných dôvodov,

c) napriek upozorneniu a uloženej pokute prevádzkuje taxislužbu v rozpore so zákonom, s koncesiou alebo s prepravným poriadkom,

d) o jej odňatie sám požiadal.“.

V § 28 ods. 1 sa za slovo „čas“ vkladá čiarka a slová „pracovať na základe dohody o prácach vykonávaných mimo pracovného pomeru“.

V § 28 odsek 2 znie:

„(2) Preukaz vodiča možno vydať tomu, kto

a) je spôsobilý na právne úkony v plnom rozsahu a,

b) je bezúhonný.“.

V § 28 ods. 3 písm. a) sa slová „alebo za nedbanlivostný trestný čin súvisiaci s cestnou premávkou alebo s poskytovaním služieb zákazníkom“ nahrádzajú slovami „proti slobode a ľudskej dôstojnosti alebo za úmyselný trestný čin proti životu a zdraviu“.

V § 28 odsek 4 znie:

„(4) Tomu, kto splnil podmienky podľa odseku 2, dopravný správny orgán vydá na základe písomnej žiadosti preukaz vodiča.“.

V § 28 sa vypúšťajú odseky 5 až 10.

V § 29 ods. 1 sa vypúšťajú slová „podľa prepravného poriadku“.

V § 29 ods. 1 písm. a) sa vypúšťajú slová „podľa pokynov dispečingu“.

V § 29 sa vypúšťa odsek 3.

V § 30 ods. 1 sa vypúšťa písmeno e).

Doterajšie písmená f) a g) sa označujú ako písmená e) a f).

V § 30 ods. 1 sa vypúšťa písmeno f).

V § 30 sa vypúšťa odsek 2.

Doterajšie odseky 3 až 5 sa označujú ako odseky 2 až 4.

V § 30 sa vypúšťa odsek 4.

Za § 30 sa vkladá § 30a, ktorý vrátane nadpisu znie:

„**§ 30a**

**Zmluvná nepravidelná doprava**

Zmluvná nepravidelná doprava je prevádzkovanie osobnej dopravy podľa zmluvy o preprave osôb motorovými vozidlami s obsaditeľnosťou najviac deväť osôb vrátane vodiča na základe živnostenského oprávnenia, v ktorého predmete činnosti je nepravidelná zmluvná doprava.

Zmluvná nepravidelná doprava je podnikaním podľa osobitného predpisu.46a)

Vodičom vozidla zmluvnej nepravidelnej dopravy môže byť len

fyzická osoba-podnikateľ, v ktorého predmete činnosti je zmluvná nepravidelná doprava,

fyzická osoba, ktorá je zamestnancom obchodnej spoločnosti, ktorá má v predmete činnosti zmluvnú nepravidelnú dopravu.

Fyzická osoba podľa odseku 3 písm. a) je povinná pri výkone zmluvnej nepravidelnej dopravy mať pri sebe živnostenské oprávnenie.

Fyzická osoba podľa odseku 3 písm. b) je povinná mať pri sebe platný preukaz vodiča vozidla zmluvnej nepravidelnej dopravy (ďalej len „preukaz vodiča zmluvnej nepravidelnej dopravy“).

Preukaz vodiča zmluvnej nepravidelnej dopravy vydáva zamestnávateľ; po skončení zamestnania je zamestnanec povinný ho vrátiť. Preukaz vodiča zmluvnej nepravidelnej dopravy obsahuje názov, sídlo, identifikačné číslo organizácie zamestnávateľa, titul, meno priezvisko a dátum narodenia vodiča zmluvnej nepravidelnej dopravy.

Vodič zmluvnej nepravidelnej dopravy je povinný informovať cestujúceho pred uskutočnením prepravy vopred o maximálnej cene poskytovanej prepravy, pričom ak na základe okolností možno predpokladať zmenu ceny, táto zmena ceny musí byť cestujúcim odsúhlasená ešte pred prekročením pôvodne oznámenej maximálnej ceny za poskytnutú prepravu“.

Poznámka pod čiarou k odkazu 46a znie:

„46a) § 25 zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

V § 41 ods. 1 písm. r) sa za slovom „spôsobilosti“ vypúšťa čiarka a slová „osvedčení o odbornej spôsobilosti na vykonávanie taxislužby“.

V § 41 ods. 2 sa vypúšťa písmeno c).

Doterajšie písmená d) až n) sa označujú ako písmená c) až m).

V § 41 ods. 2 sa vypúšťa písmeno e).

Doterajšie písmená f) až m) sa označujú ako písmená e) až l).

V § 41 ods. 4 písm. a) sa vypúšťajú slová „čísla osvedčení o odbornej spôsobilosti,“.

V § 42 písm. h) sa vypúšťajú slová „osvedčenia o odbornej spôsobilosti na vykonávanie taxislužby podľa § 6 ods. 15“.

Doterajšie písmená i) až k) sa označujú ako písmená h) až j).

V § 48 ods. 1 písmeno p) znie:

„p) poskytuje dopravné služby taxislužby vodičom, ktorý nemá preukaz vodiča alebo zamestnáva vodiča vozidla taxislužby, ktorý vykonáva svoju činnosť v rozpore s § 28 ods. 1,“.

V § 48 ods. 1 sa dopĺňa písmenom s), ktoré znie:

„s) poruší zákaz podľa § 26 ods. 5.“.

V § 49 sa odsek 1 dopĺňa písmenom m), ktoré znie:

„m) poruší zákaz podľa § 26 ods. 5.“.

V § 49 ods. 2 sa slová „písm. a)“ nahrádzajú slovami „písm. a) a m)“.

V § 50 ods. 4 písm. d) sa vypúšťajú slová „osvedčení o odbornej spôsobilosti na vykonávanie taxislužby,“.

**Čl. II**

Tento zákon nadobúda účinnosť 1. augusta 2017.